钦定古今图书集成/明伦汇编/氏族典/第079卷 > 吴律
## 钦定古今图书集成/明伦汇编/氏族典/第079卷 > 吴律

按《濮州志》：“律字伯仪，濮州鄄城人，监察御史衍之子
也。幼时，父书‘律’字示之，三试皆识，故名律。师事导江
先生，传其性命之学。尝为曹州判官。夏大旱，往定陶
虑囚，释遣冤滞，雨大至，升承务郎，知峄州。后退居峗
山书院，教授生徒数百人。延祐中，起为承直郎，升翰
林修撰，历升秘书少监。既致仕，居濮之富春园，自号
‘蕴斋’。”卒年八十一。